****

**ระเบียบคณะกรรมการกำกับกิจการพลังงาน**

**ว่าด้วยเงินเดือนและค่าตอบแทนพิเศษของเลขาธิการสำนักงานคณะกรรมการกำกับกิจการพลังงาน   
พ.ศ. ๒๕๖๒**

โดยที่เป็นการสมควรปรับปรุงระเบียบว่าด้วยเงินเดือนและค่าตอบแทนพิเศษของเลขาธิการสำนักงานคณะกรรมการกำกับกิจการพลังงาน

อาศัยอำนาจตามความในมาตรา ๓๓ แห่งพระราชบัญญัติการประกอบกิจการพลังงาน พ.ศ. ๒๕๕๐ ประกอบกับมติคณะกรรมการกำกับกิจการพลังงาน ในการประชุมครั้งที่ ๔๘/๒๕๖๒ (ครั้งที่ ๖๑๐) วันที่ ๓๑ กรกฎาคม ๒๕๖๒ คณะกรรมการกำกับกิจการพลังงาน ออกระเบียบไว้ ดังต่อไปนี้

ข้อ ๑ ระเบียบนี้เรียกว่า "ระเบียบคณะกรรมการกำกับกิจการพลังงาน ว่าด้วยเงินเดือนและค่าตอบแทนพิเศษของเลขาธิการสำนักงานคณะกรรมการกำกับกิจการพลังงาน พ.ศ. ๒๕๖๒"

ข้อ ๒ ระเบียบนี้ให้มีผลใช้บังคับตั้งแต่วันที่ ๒๐ สิงหาคม ๒๕๖๒ เป็นต้นไป

ข้อ ๓ ให้ยกเลิก

(๑) ระเบียบคณะกรรมการกำกับกิจการพลังงาน ว่าด้วยเงินเดือนและค่าตอบแทนพิเศษของเลขาธิการสำนักงานคณะกรรมการกำกับกิจการพลังงาน พ.ศ. ๒๕๕๒

(๒) ระเบียบคณะกรรมการกำกับกิจการพลังงาน ว่าด้วยเงินเดือนและค่าตอบแทนพิเศษของเลขาธิการสำนักงานคณะกรรมการกำกับกิจการพลังงาน (ฉบับที่ ๒) พ.ศ. ๒๕๕๘

ข้อ ๔ ในระเบียบนี้

“เลขาธิการ” หมายความว่า เลขาธิการสำนักงานคณะกรรมการกำกับกิจการพลังงาน

“สำนักงาน กกพ.” หมายความว่า สำนักงานคณะกรรมการกำกับกิจการพลังงาน

“กกพ.” หมายความว่า คณะกรรมการกำกับกิจการพลังงาน

ข้อ ๕ ให้ผู้ซึ่งดำรงตำแหน่งเลขาธิการได้รับเงินเดือนในอัตราขั้นต้นเดือนละไม่เกิน ๒๕๐,๐๐๐ บาท นับแต่วันที่มีคำสั่งแต่งตั้ง

เลขาธิการมีสิทธิได้รับการพิจารณาเลื่อนเงินเดือนประจำปีในอัตราไม่เกินร้อยละสิบของเงินเดือนที่ได้รับ ทั้งนี้ ขึ้นอยู่กับผลการประเมินตามหลักเกณฑ์และวิธีการที่ กกพ. กำหนด

ข้อ ๖ ให้ผู้ซึ่งดำรงตำแหน่งเลขาธิการได้รับค่าตอบแทนพิเศษที่มีกำหนดจ่ายเป็นรายเดือน ในอัตรา เดือนละ ๓๐,๐๐๐ บาท

การจ่ายค่าตอบแทนพิเศษให้เบิกจ่ายควบกับเงินเดือน หรือสำนักงาน กกพ. จะกำหนดวันจ่ายเป็นอย่างอื่นก็ได้

ขอ ๗ การจ่ายค่าตอบแทนพิเศษตามข้อ ๖ ให้เป็นไปตามหลักเกณฑ์ ดังต่อไปนี้

(๑) ในกรณีพ้นจากตำแหน่งเลขาธิการตามวาระหรือตามสัญญาจ้างให้จ่ายค่าตอบแทนพิเศษได้ถึงก่อนวันพ้นจากตำแหน่ง

(๒) ในกรณีพ้นจากตำแหน่งเลขาธิการด้วยเหตุตามมาตรา ๓๗ แห่งพระราชบัญญัติการประกอบกิจการพลังงาน พ.ศ. ๒๕๕๐ ให้จ่ายค่าตอบแทนพิเศษได้ถึงก่อนวันที่มีคำสั่งให้เลขาธิการผู้นั้นพ้นจากตำแหน่ง หรือก่อนวันที่ผู้นั้นถึงแกความตาย

ขอ ๘ เลขาธิการผู้ใดถูกสั่งพักงาน ถูกสั่งให้ออกจากงานไว้ก่อน หรืออยู่ระหว่างการอุทธรณ์คำสั่งลงโทษทางวินัยอย่างร้ายแรง ให้งดการจ่ายค่าตอบแทนพิเศษไวจนกว่าเลขาธิการผู้นั้นจะได้กลับมาปฏิบัติงานตามปกติ

ขอ ๙ เลขาธิการมีสิทธิได้รับสวัสดิการและสิทธิประโยชน์ ดังต่อไปนี้

(๑) การประกันสุขภาพ ให้สำนักงาน กกพ. เป็นผู้จัดทำประกันสุขภาพ โดยมีค่าเบี้ยประกันตามจำนวนที่จ่ายจริงแต่ไม่เกิน ๓๐,๐๐๐ บาท

(๒) เงินช่วยเหลือค่ารักษาพยาบาล ให้มีสิทธิเบิกค่ารักษาพยาบาลในกรณีที่ไม่สามารถเบิกจ่ายจากการประกันสุขภาพได้ ตามจำนวนเงินที่จ่ายจริงแต่ไม่เกินปีละ ๒๐,๐๐๐ บาท

(๓) การประกันชีวิต ให้สำนักงาน กกพ. เป็นผู้จัดทำประกันชีวิต โดยมีทุนประกัน ๑,๐๐๐,๐๐๐ บาท

(๔) การประกันอุบัติเหตุ ให้สำนักงาน กกพ. เป็นผู้จัดทำประกันอุบัติเหตุ โดยมีทุนประกัน ๑,๐๐๐,๐๐๐ บาท

(๕) การตรวจสุขภาพประจำปี ให้มีสิทธิเบิกจ่ายได้ตามจำนวนที่จ่ายจริงแต่ไม่เกินปีละ ๒๐,๐๐๐ บาท

(๖) เงินสมทบประกันสังคมตามที่กฎหมายกำหนด

(๗) ค่าตอบแทนพิเศษประจำปีตามผลประเมินการปฏิบัติงาน แต่ไม่เกินสี่เท่าของอัตราเงินเดือน

(๘) รถยนต์ประจำตำแหน่ง ให้สำนักงาน กกพ. เป็นผู้จัดหารถยนต์ประจำตำแหน่งในอัตราค่าเช่าไม่เกินเดือนละ ๓๖,๐๐๐ บาท

(๙) พนักงานขับรถประจำตำแหน่ง ให้สำนักงาน กกพ. เป็นผู้จัดหาพนักงานขับรถประจำตำแหน่ง จำนวน ๑ คน

(๑๐) ค่ารับรอง ค่าใช้จ่ายในการเดินทางไปปฏิบัติหน้าที่ และค่าใช้จ่ายโทรศัพท์เคลื่อนที่ เบิกจ่ายได้ตามระเบียบและประกาศที่เกี่ยวข้อง

ข้อ ๑๐ เลขาธิการซึ่งดำรงตำแหน่งไมน้อยกว่าหนึ่งปีบริบูรณ์มีสิทธิไดรับบำเหน็จตอบแทนเป็นเงินซึ่งจ่ายครั้งเดียวเมื่อพ้นจากตำแหน่งด้วยเหตุอย่างใดอย่างหนึ่ง ดังต่อไปนี้

(๑) พ้นจากตำแหน่งตามวาระ

(๒) ตาย หรือมีอายุครบหกสิบปีบริบูรณ์

(๓) กกพ. บอกเลิกสัญญาจ้างก่อนครบกำหนดระยะเวลาตามสัญญา โดยเลขาธิการมิได้เป็นฝ่ายผิดสัญญา

การคำนวณบำเหน็จตอบแทนให้ถือปฏิบัติตามระเบียบ ประกาศ หรือข้อบังคับของ กกพ. โดยอนุโลม

ขอ ๑๑ ให้ประธานกรรมการกำกับกิจการพลังงานเป็นผู้รักษาการตามระเบียบนี้ และให้ กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้

ประกาศ ณ วันที่ สิงหาคม พ.ศ. ๒๕๖๒

(นายเสมอใจ ศุขสุเมฆ)

ประธานกรรมการกำกับกิจการพลังงาน